МахIачкъалалив ххал бивгьунни цаппара объектру\nАвтор: ХIажимурад ХIусайнов · 20.11.2020\nНоябрьданул 15-нний ДР-лул БакIчи Сергей Меликовлул МахIачкъалалив ххал бивгьунни цаппара буллалисса ва зузисса идарартту. Республикалул бакIчинащал архIал ивзунни ДР-лул БакIчинал ва ХIукуматрал Администрациялул Каялувчи Алексей ХIасанов, ДР-лул ХIукуматрал Председательнал хъиривчу Инсаф Хайруллин, республикалул министерстварттал ва ведомстварттал, МахIачкъалаллал администрациялул каялувчитал.\nСергей Меликов увкIунни Ипподромрал микрорайондалийсса оьрчIал садик ххал буван. Му бувну бур 2018 шинал, амма, цаппара диялдакъашивуртту ляркъуну, объект кьамул къабувну бивкIун бур. Дагъус­ттаннал каялувчинал Салман Дадаевлуйн тапшур бунни анаварну дукьан дуван диялдакъашивуртту.\nСергей Меликовлул ххал бивгьунни цIуну буллалисса «Лезгинка» ансамбльданул къатри. Республикалул каялувчинал тапшур бунни давуртту анавар ду­ккан дуван.\nЯла Сергей Меликов ув­­кIунни Ися Идавсил Рув­хIа­нийсса центрданийн ва Вир­тталсса хIакинтурал халкьуннал аллеялийн. Микку мунал ххал бивгьунни буллали­сса МухIаммад Идавсил ­() мизитрацIунсса комплекс ва цаймигу социал объектру.\nМуния махъ ДР-лул БакIчи ивунни республикалул кказитирттал ва журналлал комплек­райн. Микку Дагъусттаннал информатизациялул, дахIаврил ва агьалинайнсса коммуникациярттал министр Сергей Снегиревлущал цачIу ххал бивгьунни ГЖК-рал масъалартту.\nЯла Сергей Меликовлул ххал бивгьунни «Ак-Гель» бяр ва мунил лагмасса кIанттурду. ДР-лул тIабиаьтрал луртаннал ва экологиялул министр Набиюлла Къарачаевлул бувсунни бярув щин чан къахьуншиврул дуллалисса давурттал ва миккусса паркрал лагмасса кIанттурдай дузалшинна даврил хIакъираву.\nДР-лул БакIчи увкIунни Дагъусттаннал паччахIлугърал филармониялул тагьар ххал дан.\nСергей Меликовлул ххал бунни Сулайман Стальскийл цIанийсса бульвар ва Буйнакс­кийл цIанийсса куча. Яла ххал бивгьунни шагьрулул каялувчинащал цачIу кучарду дузал баврил масъалартту.\nМухIаммад Ярагъскийн хасну\nТатьяна Беляева: «В Дагестане начинается углубленная диспансеризация переболевших COVID-19»\nСледующая публикация Гъумук тIивтIунни мадраса\nПредыдущая публикация Электроэнергиялул дузалшин ва къадузалшин